ลูอีสแห่งบริเตนใหญ่

ลูอีสแห่งบริเตนใหญ่ สมเด็จพระราชินีแห่งเดนมาร์กและนอร์เวย์ (7 ธันวาคม พ.ศ. 2267 — 19 ธันวาคม พ.ศ. 2294) พระนางเป็นพระราชธิดาองค์สุดท้องในพระเจ้าจอร์จที่ 2 แห่งบริเตนใหญ่กับสมเด็จพระราชินีคาโรลีเนอแห่งบริเตนใหญ่ และทรงดำรงพระอิสริยยศสมเด็จพระราชินีแห่งเดนมาร์กและนอร์เวย์ โดยทรงอภิเษกสมรสกับพระเจ้าเฟรเดอริกที่ 5 แห่งเดนมาร์ก พระนางเป็นพระมเหสีพระองค์แรกในพระเจ้าเฟรเดอริกที่ 5 จนกระทั่งพระนางสวรรคต พระนางทรงเป็นที่นิยมในหมู่ชาวเดนมาร์ก เนื่องจากทรงเป็นผู้อุปถัมภ์วงการศิลปะ การดนตรี การละครเดนมาร์กที่สำคัญพระองค์หนึ่ง และทรงพยายามนำพาเดนมาร์กสู่ความทันสมัย

ช่วงต้นของพระชนม์ชีพ
เจ้าหญิงลูอีสแห่งบริเตนใหญ่ทรงประสูติในวันที่ 7 ธันวาคม พ.ศ. 2267 ณ พระตำหนักไลเชสเตอร์,ลอนดอน,ประเทศอังกฤษ เป็นพระราชธิดาพระองค์ที่ 5 และทรงเป็นบุตรองค์สุดท้องใน เจ้าชายจอร์จแห่งเวลส์ ซึ่งเป็นพระราชโอรสในพระเจ้าจอร์จที่ 1 แห่งบริเตนใหญ่กับโซเฟีย โดโรเธียแห่งเซลล์ และพระมเหสีของพระองค์คือ มาร์เกรฟวีนคาร์โรไลน์แห่งอันสบาค ซึ่งเป็นพระราชธิดาใน จอร์จ เฟรเดอริก มาร์เกรฟแห่งบรานเดนบวร์ก-อันสบาคกับเจ้าหญิงเอเลโอนอร์ เอ็ดมูเทแห่งแซ็กซ์-ไอเซนาช พระชายาองค์ที่สอง ซึ่งทำให้พระนางมีศักดิ์เป็นพระนัดดาในอีเล็กเตอร์แห่งฮาโนเวอร์ เจ้าหญิงทรงเข้ารับพิธีศีลจุ่มในวันที่ 22 ธันวาคม ปีเดียวกัน

อภิเษกสมรสและสมเด็จพระราชินี
เจ้าหญิงลูอีสทรงอภิเษกสมรสกับเจ้าชายเฟรเดอริกแห่งเดนมาร์กและนอร์เวย์ พระราชโอรสพระองค์เดียวในพระเจ้าคริสเตียนที่ 6 แห่งเดนมาร์ก กับพระนางโซฟี พระราชพิธีถูกจัดขึ้นในวันที่ 11 ธันวาคม พ.ศ. 2286 ณ อัลโทนา, ฮ็อลชไตน์ เจ้าหญิงลูอีสจึงได้รับพระอิสริยยศ "เจ้าหญิงแห่งเดนมาร์กและนอร์เวย์" ทั้ง 2 พระองค์มีพระราชโอรสและพระธิดาทั้งหมด 5 พระองค์ มีเพียงพระองค์เดียวที่สิ้นพระชนม์เมื่อทรงพระเยาว์คือ เจ้าชายคริสเตียนแห่งเดนมาร์ก การอภิเษกสมรสครั้งนี้เป็นไปได้ด้วยดี เจ้าหญิงลูอีสทรงทำเป็นไม่รู้ไม่เห็นในเรื่องที่พระสวามีทรงนอกพระทัย ซึ่งทำให้พระสวามีทรงพอพระทัยและทรงใส่พระทัยในเจ้าหญิงยิ่งขึ้น

ในวันที่ 6 สิงหาคม พ.ศ. 2289 พระเจ้าคริสเตียนที่ 6 แห่งเดนมาร์กเสด็จสวรรคต พระสวามีทรงขึ้นครองราชย์เป็น พระเจ้าเฟรเดอริกที่ 5 แห่งเดนมาร์ก ทำให้พระนางทรงได้รับพระอิสริยยศ สมเด็จพระราชินีแห่งเดนมาร์กและนอร์เวย์ นับเป็นสมเด็จพระราชินีแห่งเดนมาร์กพระองค์แรกในราชวงศ์โอลเดนบวร์กที่เป็นเจ้าหญิงแห่งอังกฤษ 

พระราชินีลูอีสทรงเป็นที่นิยมชมชอบในหมู่ชาวเดนมาร์ก และพระนางอาจมีส่วนทำให้พระเจ้าเฟรเดอริกที่ 5 ทรงเป็นที่นิยมชมชอบไปด้วย พระนางทรงสนพระทัยในดนตรี การเต้นรำและการละคร พระนางทำให้ราชสำนักมีสีสันมากยิ่งขึ้นซึ่งในตอนนั้นราชสำนักเดนมาร์กเคร่งครัดในศาสนามากโดยสมเด็จพระพันปีหลวงโซฟี มัคดาเลเนอ พระสัสสุของพระนางทรงเป็นผู้ยึดมั่นในศาสนา ในปีพ.ศ. 2290 พระนางทรงริเริ่มนำโอเปร่าแนวอิตาเลียนซึ่งกำกับโดยปีเอโตร มินกอตตี มาแสดงในโรงละครของราชสำนัก และในพ.ศ. 2291 คณะละครดู ลอนเดล ทูร์เปของฝรั่งเศสได้รับเชิญมาแสดงที่เดนมาร์ก พระราชินีลูอีสทรงพอพระทัยในภาษาเดนมาร์กมากกว่าภาษาเยอรมันและทรงสนับสนุนให้ใช้ในราชสำนักแทนภาษาเยอรมันเดิม พระนางมักตรัสภาษาเดนมาร์กกับพระโอรสและพระธิดาเป็นประจำ ผู้คนในราชสำนักมักกล่าวชมพระนางว่า พระนางทรงเป็นผู้มีการศึกษาที่ดีและมีอัธยาศัยที่ดี แม้ว่าการสนทนาของพระนางจะไม่ไพเราะแต่ก็ทรงเป็นสมเด็จพระราชินีที่ดี

สวรรคต
สมเด็จพระราชินีลูอีสสวรรคตในวันที่ 19 ธันวาคม พ.ศ. 2294 ณ พระราชวังคริสเตียนเบอร์ก โคเปนเฮเกน ประเทศเดนมาร์ก ด้วยภาวะแทรกซ้อนในการมีพระประสูติกาลก่อนกำหนดและพระบุตรในพระครรภ์ก็สิ้นพระชนม์ด้วยเช่นกัน สิริพระชนมายุเพียง 27 พรรษา รวมระยะเวลาดำรงเป็นสมเด็จพระราชินี 14 ปี พระบรมศพถูกฝังที่อาสนวิหารรอสกิลด์ พระเจ้าเฟรเดอริกที่ 5 เสียพระทัยมากในการสิ้นพระชนม์ของพระมเหสี พระองค์ทรงปฏิเสธที่จะสมรสใหม่ แต่ก็ต้องอภิเษกสมรสครั้งที่ 2 กับ ดัสเชสยูลีอาเนอ มารีอา แห่งเบราน์ชไวค์-ว็อลเฟินบึทเทิล ด้วยเหตุผลทางการเมือง ต่อมาเมื่อพระเจ้าเฟรเดอริกที่ 5 เสด็จสวรรคต พระบรมศพได้ถูกฝังเคียงข้างพระราชินีลูอีส

พระอิสริยยศ

 7 ธันวาคม พ.ศ. 2267 - 11 มิถุนายน พ.ศ. 2270 : เจ้าหญิงลูอีสแห่งเวลส์
 11 มิถุนายน พ.ศ. 2270 - 11 ธันวาคม พ.ศ. 2286 : เจ้าหญิงลูอีสแห่งบริเตนใหญ่
 11 ธันวาคม พ.ศ. 2286 - 6 สิงหาคม พ.ศ. 2289 : เจ้าหญิงพระชายาในเจ้าชายเฟรเดอริกแห่งเดนมาร์กและนอร์เวย์
 6 สิงหาคม พ.ศ. 2289 - 19 ธันวาคม พ.ศ. 2294 : สมเด็จพระราชินีแห่งเดนมาร์ก

พระโอรส-ธิดา
 พระนามประสูติสิ้นพระชนม์คู่สมรส (ประสูติและสิ้นพระชนม์)  และพระโอรส-ธิดา 100px เจ้าชายคริสเตียน 17457 กรกฎาคมพ.ศ. 2288  17473 มิถุนายนพ.ศ. 2290สิ้นพระชนม์เมื่อทรงพระเยาว์ 100px โซเฟีย มักดาลีนาแห่งเดนมาร์ก17463 กรกฎาคมพ.ศ. 2289181321 สิงหาคมพ.ศ. 2356อภิเษกสมรส 4 พฤศจิกายน พ.ศ. 2309 พระเจ้ากุสตาฟที่ 3 แห่งสวีเดน (พ.ศ. 2289–2335)  พระราชโอรส 1 พระองค์ คือ พระเจ้ากุสตาฟที่ 4 อดอล์ฟแห่งสวีเดน 100px เจ้าหญิงวิลเฮลมินา แคโรไลน์ แลนด์เกรฟวีนแห่งเฮสส์174710 กรกฎาคมพ.ศ. 2290182019 มกราคมพ.ศ. 2363อภิเษกสมรส 1 กันยายน พ.ศ. 2307 วิลเลียมที่ 1 อีเล็กเตอร์แห่งเฮสส์ (พ.ศ. 2286–2364)  พระราชโอรส 2 พระองค์และพระราชธิดา 2 พระองค์ได้แก่ ดัสเชสมาเรีย เฟรเดอริกาแห่งอันฮัลท์-แบมเบิกแคโรไลน์ อเมลี แลนด์เกรฟวีนแห่งเฮสส์-คาสเซิลเจ้าชายเฟรเดอริกวิลเลียมที่ 2 อีเล็กเตอร์แห่งเฮสส์ 100px พระเจ้าคริสเตียนที่ 7 แห่งเดนมาร์ก174929 มกราคมพ.ศ. 2292180812/13 มีนาคมพ.ศ. 2351ราชาภิเษกสมรส 8 พฤศจิกายน พ.ศ. 2309 เจ้าหญิงแคโรไลน์ มาทิลดาแห่งเวลส์ (พ.ศ. 2294–2318)  พระราชโอรส 1 พระองค์และพระราชธิดา 1 พระองค์ได้แก่ พระเจ้าเฟรเดอริกที่ 6 แห่งเดนมาร์กเจ้าหญิงหลุยส์ ออกัสตาแห่งเดนมาร์ก 100px เจ้าหญิงหลุยส์แห่งเดนมาร์ก175030 มกราคมพ.ศ. 2293183112 มกราคมพ.ศ. 2374อภิเษกสมรส 30 สิงหาคม พ.ศ. 2309 เจ้าชายชาร์ลส์แห่งเฮสส์-คาสเซิล (พ.ศ. 2287–2379)  พระราชโอรส 3 พระองค์และพระราชธิดา 3 พระองค์ได้แก่ มารี โซฟีแห่งเฮสส์-คาสเซิล สมเด็จพระราชินีแห่งเดนมาร์กเจ้าชายวิลเฮล์มแห่งเฮสส์เจ้าชายเฟรเดอริคแห่งเฮสส์เจ้าหญิงจูเลียนแห่งเฮสส์เจ้าชายคริสเตียนแห่งเฮสส์เจ้าหญิงหลุยส์ แคโรไลน์แห่งเฮสส์-คาสเซิล

พระราชตระกูล

อ้างอิง
Henry Churchyard "Royal Genealogies, Part 10" 
Sam Sloan "Big Combined Family Trees (pafg752)"
http://www.kvinfo.dk/side/597/bio/1914/origin/170/ (Danish)
http://runeberg.org/dbl/10/0401.html (Danish)

หมวดหมู่:ชาวเดนมาร์กเชื้อสายอังกฤษ
หมวดหมู่:ราชินีแห่งเดนมาร์ก
หมวดหมู่:มกุฎราชกุมารีแห่งเดนมาร์ก
หมวดหมู่:มกุฎราชกุมารีแห่งนอร์เวย์
หมวดหมู่:บุคคลจากเวสต์มินสเตอร์
หมวดหมู่:เสียชีวิตจากการคลอดบุตร
หมวดหมู่:พระราชธิดาในพระมหากษัตริย์
หมวดหมู่:พระราชบุตรในพระเจ้าจอร์จที่ 2 แห่งบริเตนใหญ่